“UZCHARMEXPO-2022”  ЧАРМ, ПОЙАБЗАЛ, АТТОРЛИК, МЎЙНА ВА ЖУН, МАҲАЛЛИЙЛАШТИРИЛГАН МАҲСУЛОТЛАР  13-ХАЛҚАРО КЎРГАЗМА-ЯРМАРКАСИ	

ПРЕСС-РЕЛИЗ

2022-йилнинг 12-14-октябрь кунлари “Ўзекспомарказ” МКМда “UzCharmExpo-2022” чарм, пойабзал, атторлик, мўйна, жун 
ва маҳаллийлаштирилган маҳсулотлар 13-Халқаро кўргазма-ярмаркаси бўлиб ўтади. “Ўзчармсаноат” уюшмаси ҳамда Ўзбекистон Республикаси инвестициялар ва ташқи савдо вазирлиги мазкур нуфузли форум ташкилотчиларидир. 
“UzCharmExpo-2022” бу кўп йиллик тажриба ва мувафаққиятли бизнеснинг ютуқлари жамланган манзилдир. Йилда икки марта- баҳор ва кузда ўтазиладиган мазкур кўргазма ўзаро манфаатли ҳаморликни йўлга қўйиш, икки томонлама алоқаларни ўрнатиш, ишбилармонлик портфелини янги бизнес лойиҳалар билан бойитишда самарали майдон саналади.
Ташкилотчи ҳақида: “Ўзчармсаноат” уюшмаси чорва молларини сўйиш, терини қайта ишлаш, пойабзал, чарм буюмлар, бутловчи қисмлар ва аксессуарлар, пойабзал саноати учун кимёвий моддалар ва бошқа маҳсулотлар ишлаб чиқариш билан шуғулланувчи 700 дан ортиқ корхоналарни ўз атрофида бирлаштиради. Ассоциация чарм-пойабзал саноатида ўз бизнесини бошлаш ва фаолиятини янада ривожланиш истагида бўлган корхона ва тадбиркорларга бозор талаби, хом ашё ва ишлаб чиқариш салоҳиятидан келиб чиққан ҳолда бизнес режани ишлаб чиқиш ва амалга оширишда кўмаклашади. Тармоқ ичида 
ва тармоқлараро кооперацияни ривожлантиради. Шунингдек, бир йўналишдаги ёки турли профилдаги компаниялар умумий мақсадни амалга ошириш йўлида бирлашади. Биргина мисол, саноатда фаолият юритаётган чарм-пойабзал кластерларида ишлаб чиқаришнинг барча босқичлари бир мажмуада жамлаган: “Хом ашёдан тайёр маҳсулотгача”. Бу эса ўз навбатида  вақт ва маблағни тежайди. Маҳсулотларнинг сифатига ижобий таъсир кўрсатади. Якунда маҳсулотларнинг бозорда рақобатбардошлийлигини оширади.

“UzCharmExpo-2022” Марказий Осиёдаги чарм-пойабзал ва мўйна саноатининг энг йирик ихтисослаштирилган кўргазмасидир. 13-халқаро кўргазмада иштирок этиш мақсадида 450 га яқин маҳаллий ва 20 дан ортиқ хорижий давлатларнинг 70 дан ортиқ компаниялар 5 000 га яқин маҳсулот намуналари билан иштирок этишмоқда. Шунингдек, 
2 500 яқин маҳаллий ва хорижий компаниялар вакиллари кўргазмага ташриф буюриш мақсадида рўйҳатдан ўтди. Анжуман нафақат Ўзбекистон ҳудудлардаги ишлаб чиқариш салоҳиятини намойиш қилади. Балки, кўплаб мамлакатларнинг соҳа мутаҳассислари учун мулоқот майдонига айланади.
Жорий йилги анжуман иштирокчилари географиясига назар ташласак унда Буюк Британия, Италия, Германия, Ҳиндистон,Туркия, Испания, Венгрия, Россия, Белорусь, Полша, Латвия Хитой каби кўплаб чарм-пойабзал саноати ривожланган давлатларнинг корхоналари ва брендларини кўриш мумкин. Фахрий меҳмонлар орасида Халқаро чарм ишлаб чиқарувчилар кенгаши, Халқаро мўйна федерацияси, қатор давлатларнинг миллий уюшмалари, чарм ишлаб чиқарувчилар, пойабзал ва мўйначилик кенгашлари ва тадбиркорларни учратасиз.
Шунингдек, кўргазма доирасида турли мамлакатлар билан экспорт ҳажмини ошириш, халқаро сифат сертификатларини жорий этиш, кадрлар тайёрлаш йўналишларида ҳамкорликни мустаҳкамлашга қаратилган қатор ҳужжатлар имзоланиш учун тайёрланмоқда. Хусусан, кўргазма доирасида Туркиянинг EGE университети билан келгуси ўқув йилидан бошлаб қўшма таълим дастурини йўлга қўйиш бўйича учрашув бўлиб ўтади. Ҳамкорликни мустаҳкамлаш ва ўзаро англашув меморандуми имзоланиши режалаштирилган.
Шу билан бирга, тадбир давомида Россия олий ўқув юртлари вакиллари ҳам меҳмон сифатида иштирок этишмоқда. А.Н.Косигин номидаги Россия санъат ва дизайн университети, Санкт-Петербург давлат саноат дизайни ва технологияси университети каби таълим муасасаларининг тақдимотлари бўлиб ўтади.
А.Н.Косигин номидаги Россия санъат ва дизайн давлат университети билан рақобатбардош кадрлар тайёрлаш соҳасида ҳамкорлик бўйича меморандумини имзолаш режалаштирилган. 
	“Ўзчармсаноат” уюшмаси таркибига кирувчи чарм, пойабзал, чарм-атторлик, мўйна ва қоракўл маҳсулотлари ишлаб чиқаришга ихтисослашган корхоналар, ташқи савдо ваколатхоналари ва мода уйлари билан ҳамкорликни кенгайтириш орқали 2022-йилда экспорт ҳажмини 500 млн долларга етказиш кўзда тутилмоқда. Бу ўтган йилга нисбатан 118,8 фоизга кўпдир. Маҳсулотлар экспорти дунёнинг 42 дан ортиқ мамлакатларида амалга оширилади.
Ҳар йили кўргазма 10 мингга яқин ташриф буюрувчиларни қабул қилади. Кўргазманинг уч кунлик самарали иш фаолияти давомида стендларда ва бизнес дастур доирасида потенциал мижозлар билан самарали мулоқотлар амалга оширилади.
Соҳа ривожи учун яратилаётган кенг имкониятларни инобатга олган холда 2022-йил охиригача мамлакатимиз чарм-пойабзал соҳасида 120 та инвестиция лойиҳасини амалга ошириш, бунда 50 та янги корхона ташкил этиш, 70 та корхонани модернизация қилиш режалаштирилган. Соҳага жалб қилинган инвестицияларнинг умумий ҳажми 176 миллион АҚШ долларини ташкил этиб, ўн мингдан ортиқ янги иш ўринлари яратилиши кутилмоқда. Шунингдек янги иш ўринларига мамлакатимиз Олий таълим муассасалари ва касб-ҳунар коллежлари битирувчиларини жойлаштиршга устувор аҳамият қаратилиши кўзда тутилган.
Маҳаллий чарм, пойабзал, жун ва мўйна саноатининг энг фаол таклифлари уч кунлик кўргазма “UzCharmExpo 2022” стендларида тақдим этилади. Шунингдек, ёш дизайнерларнинг модалар коллекцияси намойиши ўтказилади.
“UzCharmExpo-2022” нафақат компанияларнинг салоҳияти, маҳсулот ассортименти ва соҳадаги инновациялар билан танишиш имконияти, балки, B2B ва G2B музокаралари учун самарали платформадир. Кўргазма доирасда бизнес-мулоқотлар ва тақдимотлар ўтказилиши режалаштирилган.